Dmitriy Peskov

Dmitriy Sergeyevich Peskov (196-yil 17-oktyabr, Moskva) — rus siyosatchisi. Rossiya Federatsiyasi Prezidenti Administratsiyasi rahbarining o'rinbosari. 2012-yil 22-maydan Rossiya Federatsiyasi Prezidenti Vladimir Putinning matbuot kotibi. Rossiya Federatsiyasi Davlat maslahatchisi vazifasini bajaruvchi (2005).

Hayoti va faoliyati

2008-2012-yillarda RF Bosh Vaziri Vladimir Putinning matbuot kotibi.

Rossiya Ukrainaga bostirib kirgach, Yevropa Ittifoqi, AQSh, Kanada, Yaponiya va Buyuk Britaniya Peskovga qarshi shaxsiy sanksiyalar kiritdi.

1967-yil 17-oktyabrda Moskvada, talaba, keyinroq, sovet-rus diplomati Sergey Peskov oilasida tug'iladi.

Dmitriyning otasi arab mamlakatlarida - Misr, Liviya, BAAda ishlagan va Dmitriy bir nechta maktabini o'zgartirib uyda va chet elda o'qishini davom ettirgan.

1983-yilda Moskvadagi 1243-sonli maxsus maktabni ingliz tilini chuqur o‘rganish bo‘yicha tamomlagan. O'rta maktabni tugatgach, ikkinchi urinishda u Moskva Davlat Universitetining Osiyo va Afrika Mamlakatlari Institutiga (OAMI) o'qishga kirdi.

OAMIda o'qiyotganda vaqtida armiyaga chaqiriladi (o'sha yillarda talabalar uchun kechiktirish deyarli barcha universitetlarda bekor qilingan), harbiy xizmatda pnevmoniya bilan kasallanadi, shundan so'ng u xizmatdan ozod qilingan. Uchinchi kursdan turk shirkatlarida tarjimon boʻlib ishlay boshlaydi. 1989-yilda OAMIni tarixchi-sharqshunos, referent-tarjimon mutaxassisligi boʻyicha tamomlagan

Harbiy xizmatdagi unvoni zaxiradagi katta leytenant.

Oilasi

Uch marotaba oila qurgan. Uch o‘g‘il va ikki qiz farzandlari bor.

Sovet qo'mondoni Semyon Budyonniyning nabirasi Anastasiya Budyonnaya bilan bo'lgan birinchi nikohidan, 1990-yilda o'g'li Nikolay tug'ildi. KQKF tergoviga ko'ra, 2017-yilda Peskovning o'g'li, Nikolay Choulz hech qayerda ishlamagan, Moskvada qimmatbaho turmush istiqomat qiladi, Katta Dorogomilovskaya ko'chasida 110 m² hududga ega uyga egalik qiladi.  Aleksey Navalniy hisob-kitobiga ko'ra, Nikolay Choulz yil davomida yo'l harakati qoidalarini buzganlik uchun 116 ta to'lanmagan jarima to'plagan.  Jamg'arma ingliz sudining stenogrammasini taqdim etdi, unga ko'ra xuddi shunday ism va familiyaga ega bo'lgan shaxs (Nicholas Choles) Buyuk Britaniyada sudlangan va ingliz qamoqxonasida bir yildan ortiq vaqt davomida saqlangan.

Ikkinchi marta 27 yoshli Peskov 1994-yilda diplomat Vladimir Solosinskiyning qizi 18 yoshli Yekaterina Solosinskaya bilan (1976-yilda tug'ilgan) oila quradi. Ikkinchi nikoh 2012-yilgacha davom etdi. Yekaterina kosmetolog bo'lib ishlagan.  Hozir u Parijda yashaydi, shaxsiy uyiga ega, xayriya ishlari bilan shug'ullanadi va Fransiya-Rossiya dialog jamg'armasi bilan hamkorlik qiladi.  Ikkinchi nikohdan Yelizabet ismli qizi (1998-yilda tug'ilgan), Mik va Denis ismli ikki o'g'li bor.

2010-yilda Peskov oilali bo'lishiga qaramay, figuristka Tatyana Navka bilan tanishadi va u bilan yaqin munosabatlarga kirishadi.2014-yil 21-avgustda Dmitriy va Tatyana oilasida Nadejda ismli qiz dunyoga keladi. 2015-yil iyun oyida Peskov va Navka turmush qurishdi, to'y 2015-yil 1-avgustda bo'lib o'tdi. Nikoh marosimi Sochida, shaharning eng qimmat mehmonxonalaridan biri bo'lgan Rodina-Grand mehmonxonasida bo'lib o'tdi. Peskov, o'z bayonotiga ko'ra, asal oyini Italiyada, Sitsiliya orolida o'tkazgan.  Korrupsiyaga qarshi kurash fondi ma'lumotlariga ko'ra, Peskov o'zining asal oyini Navka, yaqin do'stlari va bolalari bilan Sardiniya sohillarida ijaraga olingan Maltese Falcon yaxtasida o'tkazgan. 2022-yil mart oyida Qo'shma Shtatlar va Yaponiya unga nisbatan shaxsiy sanktsiyalar kiritdi.